
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Iekšlietu digitālā centra nolikums" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Iekšlietu digitālā centra nolikums" (turpmāk - Noteikumu projekts) izstrādāts pēc Iekšlietu ministrijas Informācijas centra (turpmāk – Centrs) iniciatīvas.
1.2. Mērķis
Mērķa apraksts
Noteikumu projekta mērķis ir jaunā redakcijā izdot Ministru kabineta 2016. gada 20.septembra noteikumus Nr. 616 "Iekšlietu ministrijas Informācijas centra nolikums" (turpmāk – MK noteikumi Nr. 616), kuros noteiktas Centra funkcijas un uzdevumi, kā arī citi pamatjautājumi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK noteikumi Nr. 616 ir pieņemti 2016. gada 20.septembrī. MK noteikumos Nr. 616 iekļautais regulējums nav aktualizēts kopš 2018. gada 17. jūlija, kad tika pieņemti Ministru kabineta 2018. gada 17. jūlija noteikumi Nr. 422 “Grozījumi Ministru kabineta 2016. gada 20. septembra noteikumos Nr. 616 "Iekšlietu ministrijas Informācijas centra nolikums””. Centra ieskatā tos nepieciešams aktualizēt atbilstoši faktiskajai situācijai un to ārējo normatīvo aktu prasībām, kuros noteikti Centra kā informācijas un komunikācijas tehnoloģiju risinājumu un ar tiem saistīto informācijas un komunikācijas tehnoloģiju infrastruktūras, radiosakaru un privāto elektronisko sakaru tīklu sistēmu uzturētāja pienākumi un sadarbība ar citām iestādēm, tai skaitā precizējot atbilstoši Centram deleģētajām funkcijām un uzdevumiem. Noteikumu projekts paredz izdot jaunus Ministru kabineta noteikumus, tādējādi aizstājot MK noteikumus Nr. 616.
Problēmas un risinājumi
Problēmas apraksts
Noteikumu projektā jāparedz jaunu Centra nosaukumu – Iekšlietu digitālais centrs, jo pašlaik esošais Centra nosaukums rada maldīgu priekšstatu par Centra darbību. Centrs izsniedz ne tikai informāciju no valsts informācijas sistēmām, piemēram, Sodu reģistra, ir to pārzinis, bet arī nodrošina Iekšlietu ministriju un tās padotībā esošās iestādes, un atbilstoši normatīvo aktu prasībām arī citas iestādes ar informācijas un komunikācijas tehnoloģiju risinājumiem un ar tiem saistīto informācijas un komunikācijas tehnoloģiju infrastruktūru, radiosakaru un privāto elektronisko sakaru tīklu sistēmām.
Centra pārziņā atrodas tās informācijas sistēmas, par kuru pārzini Centrs ir noteikts ārējos normatīvajos aktos.
Attiecībā uz pakalpojumu nodrošināšanu iestādēm ārpus Iekšlietu ministrijas resora – Centrs uztur tehniskos resursus, piemēram, Valsts kancelejas pārziņā esošajam Vienotā tiesību aktu projektu izstrādes un saskaņošanas portālam (TAP portālam), kā arī Latvijas Republikas Prokuratūras pārziņā esošajai Prokuratūras informācijas sistēmai (PROIS).
Atbilstoši Ministru kabineta 14.10.2025. noteikumu Nr. 606 “Valsts datu apstrādes mākoņa noteikumi” (turpmāk – Noteikumi Nr. 606) 4.1. apakšpunktam Centrs kā viens no valsts mākoņdatošanas platformas pārziņiem nodrošina valsts pārvaldes iestādēm valsts pārvaldes funkcijas vai deleģēta valsts pārvaldes uzdevuma veikšanai drošu valsts datu un infrastruktūras izmitināšanu.
Risinājuma apraksts
MK noteikumu Nr. 616 tekstā iekļautais Centra nosaukums vairs pietiekami precīzi neatbilst Centra uzdevumiem un funkcijām, līdz ar to Noteikumu projekts paredz jaunu Centra nosaukumu – Iekšlietu digitālais centrs.
Centra nosaukuma maiņa no Iekšlietu ministrijas Informācijas centra uz Iekšlietu digitālo centru ir nepieciešama, lai nodrošinātu Centra nosaukuma atbilstību tā faktiskajai darbībai, kompetencei un attīstības virzienam.
Esošais nosaukums – Iekšlietu ministrijas Informācijas centrs – vēsturiski atspoguļoja Centra galveno funkciju saistībā ar informācijas uzkrāšanu, apstrādi un izsniegšanu no valsts informācijas sistēmām. Tomēr pēdējo gadu laikā Centra darbības apjoms un tehnoloģiskā atbildība ir būtiski paplašinājusies, ietverot:
1) IKT infrastruktūras uzturēšanu un attīstību gan Iekšlietu ministrijas sistēmā, gan citās valsts institūcijās;
2) mākoņdatošanas un kopdarbības risinājumu ieviešanu un uzturēšanu;
3) radiosakaru un privāto elektronisko sakaru tīklu sistēmu nodrošināšanu;
4) digitālo transformāciju un drošības risinājumu attīstību iekšlietu nozarē.
Tādējādi nosaukums Iekšlietu digitālais centrs precīzāk un skaidrāk atspoguļo Centra mūsdienīgo, tehnoloģiski orientēto funkciju kopumu, kas aptver ne tikai informācijas apstrādi, bet arī digitālās pārvaldes, inovāciju un IKT infrastruktūras attīstības jomu.
Centra nosaukuma maiņa tiek īstenota esošo resursu ietvaros, pakāpeniski aktualizējot dokumentus, sistēmas un komunikācijas materiālus plānoto darbu gaitā, tādējādi nepalielinot administratīvo slogu. Nosaukuma maiņa neietekmē Centra juridisko statusu vai funkcijas, bet uzlabo tā atpazīstamību, sadarbību ar partneriem un sabiedrības izpratni par Centra darbību digitālajā jomā, kas ir saskaņotas ar valsts digitālās transformācijas politikas virzieniem, tostarp  Digitālās transformācijas pamatnostādnēm 2021.-2027. gadam (rīcības virziens: Sabiedriskā drošība, kārtība un tieslietas).
Kopumā nosaukuma maiņa ir lietderīga, saturiski pamatota un nepieciešama, lai nodrošinātu Centra tēla un nosaukuma atbilstību faktiskajai darbības būtībai un stratēģiskajai attīstībai.
Problēmas apraksts
MK noteikumu Nr. 616 2. punkts noteic, ka Centra darbības mērķis ir veicināt noziedzības novēršanu un apkarošanu, sabiedriskās kārtības un drošības aizsardzību, izmantojot informācijas apstrādes un analīzes līdzekļus, kā arī nodrošināt ministriju un tās padotībā esošās iestādes ar informācijas un komunikācijas tehnoloģiju risinājumiem un Eiropas Savienības prasībām atbilstošām operatīvo radiosakaru un privāto elektronisko sakaru tīklu sistēmām. Ņemot vērā, ka Centrs veic arī funkcijas un uzdevumus, kas ir ārpus Centra darbības mērķa, attiecīgā norma ir precizējama.
Risinājuma apraksts
Noteikumu projekta 2.punkts noteic, ka Centra darbības mērķis ir ministrijas darbības jomas ietvaros nodrošināt ministriju un tās padotībā esošās iestādes, un atbilstoši normatīvo aktu prasībām vai noslēgtās vienošanās noteiktajā apjomā arī citas iestādes ar informācijas un komunikācijas tehnoloģiju risinājumiem un ar tiem saistīto informācijas un komunikācijas tehnoloģiju infrastruktūru, radiosakaru un privāto elektronisko sakaru tīklu sistēmām.
Minētās izmaiņas mērķa formulējumā pamatojamas ar to, ka veicināt noziedzības novēršanu un apkarošanu, sabiedriskās kārtības un drošības aizsardzību nav Centra pamatfunkcija, to pēc būtības veic citas iestādes, piemēram, Valsts policija (saskaņā ar likuma “Par Policiju” 3.pantu). Centrs noziedzības novēršanā un apkarošanā, sabiedriskās kārtības un drošības aizsardzībā darbojas pastarpināti – pamatfunkcija ir nodrošināt iestādes ar informācijas un komunikācijas tehnoloģiju risinājumiem un uzturēt infrastruktūru.
Noteikumu projekta 2. punktā tiek ietverti abi tiesiskie pamati – normatīvie akti, kas ir pamats Centram uzturēt iestāžu tehniskos resursus, un vienošanās, kas nosaka tvērumu un uzturēšanas nosacījumus. Centra pienākums uzturēt citu iestāžu tehniskos resursus, kā arī vienošanās noslēgšanu paredz Noteikumi Nr. 606.
Problēmas apraksts
Noteikumu projekta 3. punktā jāuzskaita Centra veicamās funkcijas, kas pēc būtības saglabājamas atbilstoši MK noteikumiem Nr. 616, taču vienlaikus 3. punkta apakšpunktu redakcijas pārskatāmas atbilstoši faktiskajai situācijai.
Risinājuma apraksts
Noteikumu projekta 3. punktā uzskaitītas Centra veicamās funkcijas, apakšpunktos lietojot jēdzienus “informācijas un komunikācijas tehnoloģiju risinājums” un “informācijas un komunikācijas tehnoloģiju infrastruktūra”.
Informācijas un komunikācijas tehnoloģiju risinājums Noteikumu projekta izpratnē ir tehnisko resursu un informācijas apstrādes metožu kopums, kas ar tehnisko resursu starpniecību nodrošina informācijas resursu apstrādi.
Savukārt informācijas un komunikācijas tehnoloģiju infrastruktūra ir vēl plašāks jēdziens, kas Noteikumu projekta izpratnē apzīmē visus, daļu vai vairākus informācijas un komunikācijas tehnoloģiju risinājumus.
Problēmas apraksts
Bija nepieciešams pārskatīt MK noteikumu Nr. 616 3. un 4.punkta apakšpunktu redakcijas, atsevišķus apakšpunktus vairs neiekļaujot, jo tajos noteiktie uzdevumi vai nu vairs nav atbilstoši aktuālajai situācijai, vai tie pēc būtības iekļauti citu Noteikumu projekta punktu jaunajās redakcijās.
Risinājuma apraksts
MK noteikumu Nr. 616 3.2. apakšpunkts noteic, ka Centra funkcija ir uzturēt to informācijas sistēmu funkcionalitāti un tehniskos resursus, kuru tehnisko resursu turētājs ir Centrs.
Izvērtējot minēto formulējumu, Noteikumu projekta 3.2. apakšpunkts noteic, ka Centra funkcija ir uzturēt citu iestāžu, tostarp ārpus iekšlietu nozares esošo iestāžu, informācijas un komunikācijas tehnoloģiju risinājumus normatīvajos aktos, kuri nosaka Centra pienākumus informācijas un komunikācijas tehnoloģiju jomā, vai ar attiecīgo iestādi noslēgtās vienošanās noteiktajā apjomā. Minētā redakcija iekļauj arī uzturēšanas pamatojumu – normatīvo aktu regulējumu un noslēgto vienošanos.

Noteikumu projekta 3.1. un 3.2. apakšpunktā minēto funkciju izpildei Centrs veic Noteikumu projekta 4.1., 4.2., 4.4., 4.5. un 4.8. apakšpunktā noteiktos uzdevumus.

MK noteikumu Nr. 616 3.3. apakšpunkts noteic, ka Centra funkcija ir koordinēt ministrijas padotībā esošo iestāžu darbu informācijas un komunikācijas tehnoloģiju jomā. Noteikumu projektā šis apakšpunkts šādā redakcijā vairs netiek iekļauts, jo pēc būtības Centrs nevis koordinē ministrijas padotībā esošo iestāžu darbu IKT jomā, bet gan nodrošina Centra pārziņā esošās informācijas un komunikācijas tehnoloģiju infrastruktūras, informācijas sistēmu un sakaru sistēmu uzturēšanu un attīstību – kā tas tiek noteikts MK noteikumu Nr. 616 3.4. apakšpunktā un Noteikumu projekta 3.3. apakšpunktā.

Šo funkciju izpildei Centrs veic noteikumu projekta 4.6., 4.7. un 4.8. apakšpunktā minētos uzdevumus.

MK noteikumu Nr. 616 3.5. apakšpunkts noteic, ka Centra funkcija ir izveidot, pārvaldīt un uzturēt ministrijas sakaru sistēmas un nodrošināt to nepārtrauktu darbību un funkcionalitāti. Šī funkcija tiek iekļauta Noteikumu projekta 3.3. apakšpunkta redakcijā un vairs netiek atsevišķi izdalīta kā patstāvīgs apakšpunkts.

MK noteikumu Nr. 616 3.6. apakšpunktā minētā Centra funkcija nodrošināt ministrijas un tās padotībā esošo iestāžu ilgstoši un pastāvīgi glabājamo lietu (dokumentu un datu) un Ieslodzījuma vietu pārvaldes izbeigto krimināllietu uzkrāšanu, uzskaiti, izmantošanu un saglabāšanu līdz to nodošanai valsts arhīvā vai īslaicīgi glabājamo lietu (dokumentu un datu) iznīcināšanu. Šī funkcija tiek saglabāta Noteikumu projekta 3.4. apakšpunktā.

Noteikumu projekta 3.5. apakšpunkts iekļauj jaunu Centra funkciju - koordinēt un standartizēt informācijas un komunikācijas tehnoloģiju risinājumus iekšlietu ministrijā un tās padotībā esošajās iestādēs, lai nodrošinātu vienotu tehnoloģisko vidi un efektīvu resursu izmantošanu. Šis apakšpunkts pēc būtības paredz, Centrs veic ne tikai IKT infrastruktūras operatīvo uzturēšanu un projektu īstenošanu, bet arī koordinēt un standartizēt IKT risinājumus visā iekšlietu ministrijā un tās padotībā esošajās iestādēs, lai mazinātu fragmentāciju un nodrošinātu vienotu IKT tehnoloģisko vidi.
Problēmas apraksts
MK noteikumos Nr. 616 iekļauto 4. punkta regulējumu bija nepieciešams pārskatīt, jo atsevišķas funkcijas un attiecīgi arī uzdevumi bija izslēdzami no Centra nolikuma, jo pēc izvērtējuma secināms, ka tos pēc būtības primāri neveic Centrs, bet gan Iekšlietu ministrija.
Risinājuma apraksts
Noteikumu projekts vairs neparedz MK noteikumu Nr. 616 4.8., 4.9. un 4.10. apakšpunktā noteikto uzdevumu iekļaušanu Centra nolikumā, jo pēc būtības šos uzdevumus veic Iekšlietu ministrija (saskaņā ar Ministru kabineta 2020. gada 22. septembra noteikumu Nr. 589 “Iekšlietu ministrijas nolikums” 5. punktu), pēc nepieciešamības sadarbojoties ar Centru, tādēļ tie nav iekļaujami pie Centra uzdevumiem.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Noteikumu projekts attiecas uz iestādēm, kas izmanto Informācijas centra pakalpojumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Centra nosaukuma maiņa tiks īstenota esošo budžeta resursu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.2. Cita informācija
Ņemot vērā, ka ir sagatavots jauns noteikumu projekts, līdz ar noteikumu projekta spēkā stāšanos spēku zaudēs MK noteikumi Nr. 616.
Jāņem vērā, ka saistībā ar Centra nosaukuma maiņu uz Iekšlietu digitālo centru nākotnē būs nepieciešams veikt attiecīgus grozījumus vairākos citos tiesību aktos, kas ietver esošo Centra nosaukumu. Pašlaik grozāmais nosaukums "Iekšlietu minisijas Informācijas centrs" lietots spēkā esošos 34 likumos, 112 Ministru kabineta noteikumos, 118 Ministru kabineta rīkojumos, divās Ministru kabineta instrukcijās.
Šobrīd, ņemot vērā minēto tiesību aktu lielo skaitu, to grozījumu projekti šim projektam pievienoti netiek. Līdz ar to noteikumu projekta 9. punktā tiek paredzēts, ka tiesību aktos lietotais iestādes nosaukums "Iekšlietu ministrijas Informācijas centrs" līdz šo tiesību aktu redakcijas pakāpeniskai precizēšanai turpmāk saprotams kā iestādes nosaukums "Iekšlietu digitālais centrs". Attiecībā uz augstāka juridiskā spēka normatīvajiem aktiem – grozījumi tajos tiks veikti, attiecīgi konstatējot tādu nepieciešamību.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Iekšlietu digitālais centrs
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iekšlietu digitālais centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Atsevišķas funkcijas izslēdzamas no Centra nolikuma, jo pēc izvērtējuma secināms, ka tās pēc būtības primāri neveic Centrs, bet gan Iekšlietu ministrija vai cita iestāde.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

